ঠিকই বলেছেন যে, সমকামীরা আমাদের উপমহাদেশীয় সমাজে ধর্মীয় এবং সামাজিক অন্ধত্ব ও আক্রমণাত্মক মানসিকতার শিকার। এটাও স্বীকার করছি যে, যৌনতা ব্যাপারটিই একান্ত রকমভাবে ব্যক্তিগত। এখনও আমাদের সমাজে পায়ুকাম (এমনকি স্বামী-স্ত্রীর মধ্যেও) ধর্মীয় দিক থেকে ট্যাবু। তাই, আমাদের সমাজে ‘সডোমি’ কোন পর্যায়ের মর্যাদা পায়, তা সহজেই অনুমেয়। এছাড়া, ‘তৃতীয় লিঙ্গ’ সংক্রান্ত জটিলতা তো আছেই। এই মুহূর্তে মনে পড়ছে ‘সিটি অব জয়’ উপন্যাসে ‘হিজড়া’ হওয়ার একাধিক দুঃখজনক (পরিবারের ভূমিকার কারণে) বিবরণ। খুশবন্ত সিং-এর ‘দিল্লি’ উপন্যাসটি আনছিই না হিসেবে। যাহোক, এটা মূলত সংখ্যালঘু হওয়ার যন্ত্রণা। সংখ্যাগুরুদের স্রেফ ‘ষাঁড়’ উপাধি দিয়ে এই বেদনার কতটুকু নিরাকরণ সম্ভব? আপনার লেখায় এই তথ্য পেয়ে অবাক হলাম যে, পাকিস্তানেও এই ব্যাপারটির একটি আইনি ভিত্তি আছে, অবশ্য নিরাপত্তা তাতে কতটুকু নিশ্চিত হয়, সেটাও একটা প্রশ্ন বটে। কারণ, “সাত ডিগ্রি এক দখল”। আর বাংলাদেশে যেখানে আজও অসাম্প্রদায়িক ধর্মনিরপেক্ষ শিক্ষাই নিশ্চিত করা যায় নি, সেখানে এটা আর কী-ই বা এমন তাৎপর্য বহন করে?